Нядаўна ў нашай газеце быў апублікаваны матэрыял аб тым, што згодна з Правіламі дарожнага руху веласіпедысты павінны рухацца па краі праезнай часткі толькі ў выпадках, калі адсутнічаюць абочына, веладарожка альбо тратуар. Інакш прадугледжана адміністрацыйнае пакаранне. І нярэдкія выпадкі, калі веласіпедыстаў, якія парушаюць дарожную дысцыпліну, штрафуюць дзяржаўтаінспектары.Уладальнікі двухколавых транспартных сродкаў спрабуюць растлумачыць, што ездзіць па тратуарах у горадзе вельмі складана, бо высокія бардзюры, ды і пешаходы перашкаджаюць. Спецыяльных жа веладарожак няма. Ёсць толькі за горадам. Адна пралягае ад гарадской вуліцы Камінскага да вёскі Завелле, другая пракладзена ў бок мікрараёна Карані.Светлы шлях